作者:張說
標題:入海二首
內容:乘桴入南海，海曠不可臨。茫茫失方面，混混如凝陰。雲山相出沒，天地互浮沉。萬裡無涯際，雲何測廣深。潮波自盈縮，安得會虛心。海上三神山，逍遙集眾仙。靈心豈不同，變化無常全。龍伯如人類，一釣兩鼇連。金臺此淪沒，玉真時播遷。問子勞何事，江上泣經年。隰中生紅草，所美非美然。